Döntések-Istené vagy-Ki mint vet, úgy arat-Légy figyelmes a gyengékkel!-Mutassátok ki szereteteteket egymás felé!-Te csak hajts, és engedd, hogy Isten rendezzen!-Úgy döntött, hogy téged ment meg! - Jézus az Emberiséghez
Döntések-Istené vagy-Ki mint vet, úgy arat-Légy figyelmes a gyengékkel!-Mutassátok ki szereteteteket egymás felé!-Te csak hajts, és engedd, hogy Isten rendezzen!-Úgy döntött, hogy téged ment meg!
Istené vagy
„Ne félj, mert megváltottalak, neveden szólítottalak, enyém vagy!
(Ézsaiás 43:1)
Amikor Isten megvált, akkor birtokba vesz – és ő megvédi azt, ami az övé! Ezt jól szemlélteti Bélsaccar története. A Bibliában azt olvassuk: „Bélsaccar király nagy lakomát rendezett ezer főrangú emberének, és az ezer emberel együtt itta a bort. A bor hatására megparancsolta Bélsaccar, hogy hozzák elő azokat az arany és ezüst edényeket, amelyeket apja, Nebukadneccar hozott el a jeruzsálemi templomból. Azokból akart inni a király főrangú embereivel, feleségeivel és ágyasaival együtt.” (Dániel 5:1-2). Nos, hacsak valami értéktelen öreg kupákat használt volna nem megfelelő módon, akkor az talán nem számított volna, de Isten ezeket a szent edényeket sokkal jobban értékelte annál, hogy hagyta volna, hogy íj méltatlan módon bánjanak velük. Ezért aznap éjjel Isten ujja ráírta Bélsaccar végzetét palotája falára. „ Még azon az éjszakán megölték Bélsaccart, a káldeusok királyát. A méd Dárius pedig elfoglalta az országot…” (Dániel 5:30-6:1). Isten megváltott gyermekeként bátran ráállhatsz erre a változhatatlan alapelvre: „Senkinek sem engedte elnyomni őket, sőt királyokat is megintett miattuk: Ne nyúljatok fölkentjeimhez, prófétáimat se bántsátok!” (1Krónikák 16:21-22). Lehet, hogy egy idegen országban harcolsz, vagy nehéz helyzetben dolgozol otthon, vagy a hited miatt ért megpróbáltatás, de egy dologban biztos lehetsz: Isten túlsokat fektetett beléd ahhoz, hogy hagyná, hogy elpusztítsanak. Bármikor is próbálkozik a Sátán, Isten félbeszakítja a lakomát, és így szól: „Ehhez az edényhez nem nyúlhatsz! Sokáig tartott nekem, míg megtanítottam ezt asszonyt imádkozni… Sok évet fektettem abba, hogy megtanítsam ezt a férfit győzelmes életet élni… Sokat szenvedtem már az én nevemért ahhoz, hogy hagyjam, hogy árts neki. Vedd le róluk a kezedet, ők az enyémek!”
„Kérünk titeket, testvéreink, intsétek a tétlenkedőket, biztassátok a bátortalanokat, karoljátok fel az erőtleneket, legyetek türelmesek mindenkihez.” 1Thesszalonika 5:14
Minden iskolában vannak olyan fiúk és lányok, akik a társadalmi rangsor legalján vannak. Néhányan közülük nem túl vonzó megjelenésűek, mások rossz tanulók, megint mások egyszerűen képtelenek barátságot kötni, nem találnak nyugodt helyre az iskolai környezetben. (Ugyanez igaz a munkahelyre és a gyülekezetre is.) A lényeges kérdés ez: mit tehetnek a tanárok, ha látják, hogy az ilyen gyerekeket a társaik kigúnyolják vagy beléjük kötnek? Vannak, akik azt mondják: „A gyerekek már csak ilyenek. Maradj ki a konfliktusból, és hagyd, hogy a gyerekek megoldják egymás közt ellentéteiket.” A Biblia viszont azt mondja: „karoljátok fel az erőtleneket”! Ha egy határozott és szeretetteljes tanár az osztály legkevésbé megbecsült tagjának segítségére siet, valami drámai változás következik be az osztály érzelmi légkörében. Szinte hallani, ahogy minden gyerek megkönnyebbülten felsóhajt. Ugyanaz a gondolat fut végig a sok kis fejecskében: „Ha ez a gyerek védve van a csúfolástól, akkor nyilván én is biztonságban vagyok.” Azzal, hogy megvédi a népszerűtlen gyermeket, a tanár azt mutatja be, hogy ő mindenkit tisztel, és mindenkiért küzdeni fog, akivel igazságtalanul bánnak. A gyerekek az egyik legnagyobb értéknek az igazságosságot tartják. (Ez a felnőttekre is igaz!) Éppen ezért nagyon kényelmetlenül érzik magukat egy olyan világban, ahol igazságtalan bánásmódot érzékelnek. Tehát, ha a gyerekeknek jóságot és egymás tiszteletét tanítjuk azzal, hogy az osztályban megköveteljük az udvariasságot és kedvességet, azzal a jóság és emberi bánásmód alapjait fektetjük le felnőttkorukra. Bárhol is vagy tehát ma, törekedj arra, hogy biztasd a bátortalanokat, karold fel az erőtleneket, legyél türelmes mindenkihez!
A Tádzs Mahal az egyik leggyönyörűbb és legdrágább síremlék a világon, és legendás a története. Az indiai uralkodó, Dzsahán sah építtette, legkedvesebb felesége emlékére. Elhelyezte felesége koporsóját a parcella közepén, és az épületet szó szerint a koporsó köré építették. Már néhány éve folyt az építkezés, amikor felesége miatti gyászát felváltotta a hatalmas vállalkozás iránti szenvedély. Egyszer, amikor bejárta az építkezési területet, belebotlott egy faládába, és megparancsolta szolgáinak, hogy dobják ki! Csak hónapokkal később jött rá, hogy az felesége koporsója volt. Az emlékmű eredeti célja elveszett az építkezés részletei között! Van ebben egy tanulság, téves értékítéletnek nevezik. Ha férj és édesapa vagy, akkor feleséged és gyermekeid bizonyára értékelik azokat a dolgokat, amiket munkáddal biztosítasz számukra. De tudod, mit szeretnének igazán? Téged. Az idődet. A figyelmedet. A szeretetedet!
J. Paul Getty a világ egyik leggazdagabb embere volt, családjában azonban csúfos kudarcot vallott. Azt írta: „Soha nem voltam irigy senkire, kivéve azt az irigységet, amit azok iránt éreztem, akik jól működő, boldog és tartós házasságban éltek. Ezt a művészetet én sosem tudtam elsajátítani.” Tehát, miközben saját Tádzs Mahalodat építgeted, ne feledd a célt, amiért építeni kezdted! „A férj adja meg feleségének a szeretetet és gyengédséget, ami jár neki, hasonlóan a feleség is adja meg ezt a férjének” (1Korinthus 7:3 NKJV).
Szerző: Andre Lowoa 2018.05.30. 00:20